Situație tensionată în Franța: zeci de arestări și proteste în cazul profesorului decapitat. Acesta va primi cela mai înalte onoruri ale statului.
Profesorul decapitat lângă Paris va primi cele mai înalte onoruri ale statului francez, a anunțat ministrul Educației Jean-Mihcel Blanquer. Situația devine tensionată la Paris, unde 80 de persoane din mediul islamist au fost arestate în ultimele 24 de ore. Proteste au loc în toată țara, în ciuda restricțiilor cauzate de Covid-19.
Samuel Paty, profesorul de istorie, în vârstă de 46 de ani, care a fost decapitat săptămâna trecută, lângă Paris, va primi cea mai înaltă distincție a statului francez, "Legion d’Honneur", a anunțat ministrul Educației Jean-Mihcel Blanquer, la BFM TV, relatează Reuters.Profesorul a fost ucis în plină zi, în fața școlii unde preda, de un elev de 18 ani de origine cecenă. Atacatorul a fost împușcat mortal la fața locului.Adolescentul islamist ar fi căutat să se răzbune pe profesorul său care a folosit caricaturi ale profetului Mohammed, în cadrul unei ore privind libertatea de exprimare. Musulmanii consideră ca orice descriere a profetului este blasfemie.Crima a șocat întreaga țară și a readus aminte de atacurile de la Charlie Hebdo. Proteste masive au loc în toată Franța, în ciuda restricțiilor cauzate de pandemia de Covid-19, iar situația devinde tensionată. De asemenea, autoritățile au arestat 80 de persoane din mediul islamist în ultimele 24 de ore.Mâine va avea loc o ceremonie națională la Universitatea Sorbona din Paris în memoria profesorului Samuel Paty.